b'\n_START_ARTICLE_\nKauhaj\xc3\xa4rvi (Tammela)\n_START_SECTION_\nMaantiede\n_START_PARAGRAPH_\nJ\xc3\xa4rven pinta-ala on 11 hehtaaria ja sen pituus on 550 metri\xc3\xa4 ja leveys 300 metri\xc3\xa4. Siihen laskee kaksitoista suo-ojaa, joista yksi tuo M\xc3\xa4t\xc3\xa4slammin vedet. J\xc3\xa4rven luusua sijaitsee j\xc3\xa4rven etel\xc3\xa4rannalla, josta saa alkuunsa 5,5 kilometri\xc3\xa4 pitk\xc3\xa4 Tammenoja, joka muuttaa nimens\xc3\xa4 alajuoksulla Kauhaojaksi. Oja laskee lopuksi Liesj\xc3\xa4rveen._NEWLINE_J\xc3\xa4rven rantaviiva on 1,3 kilometri\xc3\xa4 pitk\xc3\xa4 ja sen ranta on p\xc3\xa4\xc3\xa4osin moreenipohjaista mets\xc3\xa4maastoa. J\xc3\xa4rven rannat ovat it\xc3\xa4rantaa lukuun ottamatta soistuneita. Rannoille on rakennettu kuusi loma-asuntoa, joille johtaa tiet Liesj\xc3\xa4rvelt\xc3\xa4.\n_START_SECTION_\nHistoria\n_START_PARAGRAPH_\nVuoden 1855\xe2\x88\x921856 Kalmbergin kartastossa j\xc3\xa4rven nimi kirjoitettiin "Kauha j\xc3\xa4rvi". Se l\xc3\xa4helle oli rakennettu torppa. Vuoden 1884 Senaatin kartastossa j\xc3\xa4rvi nimen\xc3\xa4 luki "Kauhaj\xc3\xa4rvi", joka oli my\xc3\xb6s it\xc3\xa4puolen torpan nimi.'